IN ATENTIA TUTUROR CETATENILOR INSCRISI IN PROGRAMUL

“ CASAREA AUTOVEHICULELOR UZATE”

 Primaria Ion Creanga informeaza cetatenii inscrisi in programul “ CASAREA AUTOVEHICULELOR UZATE” ca Agentia Fondului pentru Mediu a transmis lista cu persoanele inscrise in program, prin urmare afisam Regulamentul si procedura interna privind participarea persoanelor fizice in cadrul programului precum si a documentelor ce vor fi depuse :

**Articolul 9**

**Criterii de eligibilitate a solicitantului de finanţare**

**(1)** Este considerat eligibil solicitantul de finanţare care, la data solicitării stimulentului pentru casare, îndeplineşte următoarele condiţii:

**a)** este persoană fizică cu domiciliul pe raza teritorială a delegatului;

**b)** deţine în proprietate un autovehicul uzat înmatriculat pe numele său de cel puţin 5 ani şi se află în evidenţele fiscale ale UAT delegat, cu excepţia persoanei fizice care a devenit proprietar ca urmare a partajului judiciar sau a dezbaterii procedurii succesorale;

**c)** nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul de stat şi bugetul local, conform prevederilor legale în vigoare;

**d)** nu a obţinut şi nu este pe cale să obţină finanţare prin proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, pentru acelaşi autovehicul uzat cu care participă în Program;

**e)** nu este condamnat pentru infracţiuni împotriva mediului, prin hotărâre judecătorească definitivă;

**f)** se angajează să predea spre casare şi să radieze din circulaţie şi din evidenţele fiscale autovehiculul uzat pentru care solicită stimulentul pentru casare;

**g)** se angajează că nu va achiziţiona un autoturism cu norma de poluare Euro 5 şi/sau inferioară în termen de 3 ani de la primirea stimulentului pentru casare.

**(2)** În situaţia în care solicitantul de finanţare este proprietar ca urmare a partajului judiciar sau a dezbaterii procedurii succesorale, acesta va depune la delegat declaraţia pe propria răspundere conform căreia autovehiculul uzat nu a fost folosit de coproprietari/fostul proprietar atât în cadrul Programului, cât şi pentru proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024 sau prin Programul privind reducerea emisiilor de gaze cu efect de sera în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024.

**(3)** În situaţia în care autovehiculul uzat este deţinut în coproprietate, solicitantul de finanţare va depune la delegat şi acordul scris al coproprietarilor privind participarea în cadrul Programului.

**Articolul 10**

**Criterii de eligibilitate a autovehiculului uzat**

Este considerat eligibil autovehiculul care îndeplineşte cumulativ următoarele condiţii:

**a)** este înregistrat în evidenţele fiscale ale delegatului;

**b)** la data solicitării acordării stimulentului pentru casare, are o vechime mai mare sau egală cu 15 ani, calculate de la anul fabricaţiei; dacă anul înmatriculării înscris în cartea de identitate este anterior anului fabricaţiei, se consideră an de fabricaţie anul înmatriculării;

**c)** are norma de poluare Euro 3 şi/sau inferioară;

**d)** conţine componentele esenţiale: motor, transmisie, tren de rulare, caroserie, şasiu, precum şi echipamente electronice de gestionare a funcţiilor autovehiculului şi dispozitive catalizator, dacă acestea au fost prevăzute din fabricaţie.

Dosarul pentru participarea la Programul rabla local va cuprinde:

1. Cerere privind inscrierea in Programul Casarea autovehiculelor uzate din comuna Ion Creanga.
2. Actul de identitate al solicitantului, în copie conformă cu originalul;
3. Actele de proprietate ale autoturismului ( cartea de identitate si certificatul de inmatriculare ) în copie conformă cu originalul;

4. Imputernicire notariala (dacă este cazul).

5. In cazul persoanei fizice care a devenit proprietar ca urmare a partajului judiciar, dovada detinerii proprietatii, respectiv hotarare judecatoreasca
6. Certificat de atestare fiscală din care să rezulte că nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul local. 7. Certificat de atestare fiscală emis de ANAF din care sa rezulte ca titularul nu este inregistrat cu obligatii restante de plată a taxelor, impozitelor, amenzilor şi contribuţiilor către bugetul de stat;
8. Cazier judiciar

9. Extras de cont;